Na temelju članka 118. Zakona o odgoju i obrazovanju u osnovnoj i srednjoj školi (»Narodne novine«, 87/08., 86/2009., 92/2010., 105/2010. - ispravak, 90/2011., 5/2012., 16/2012., 86/2012., 126/2012., 94/2013., 152/2014., 7/2017., 68/2018., 98/2019., 64/2020., 151/2022., 156/2023.), članka 26. Zakona o radu (Narodne novine, 93/2014., 127/2017., 89/2019., 151/2022., 64/2023.), Statuta Ekonomske i turističke škole Daruvar, Školski odbor, nakon prethodnog savjetovanja s radničkim vijećem, na sjednici održanoj 26.03.2024. godine donosi

**IZMJENE I DOPUNE PRAVILNIKA O RADU**

**Članak 1.**

U Pravilniku o radu Ekonomske i turističke škole Daruvar, KLASA: 600-01/23- 01/04, URBROJ: 2103-88-01-23-02 od 19.06.2023. godine, u članku 12. stavak 1. mijenja se i glasi:

„

(1) Uz prethodnu suglasnost školskog odbora ravnatelj može zasnovati radni odnos

 bez natječaja:

- s radnikom kojemu je ugovor o radu na neodređeno vrijeme otkazan zbog gospodarskih, tehničkih ili organizacijskih razloga i koji se nalazi u evidenciji županijskog upravnog odjela za obrazovanje,

- s radnikom koji u Školi ima zasnovan radni odnos na neodređeno nepuno radno vrijeme, do punog radnog vremena u Školi u kojoj je zaposlen,

- na zahtjev radnika zaposlenog u Školi na neodređeno vrijeme, premještajem u drugu školsku ustanovu, na temelju sporazuma ravnatelja školskih ustanova,

- s radnikom na radnom mjestu vjeroučitelja,

- s osobom koja je tijekom studija bila korisnik državne stipendije Ministarstva za STEM nastavničke studije i koja je, sukladno uvjetima stipendiranja, preuzela obvezu rada u školskoj ustanovi.

Iza stavka 2. dodaju se stavci 3. i 4. koji glase:

„

 (3) Ako se na natječaj ne javi osoba koja ispunjava uvjete za rad nastavnika u srednjoj

 školi, radni odnos može se zasnovati bez natječaja na određeno vrijeme do godinu

 dana s osobom u mirovini koja ispunjava uvjete natječaja, s mogućnošću produljenja

 ugovora na određeno vrijeme za dodatnih godinu dana, ali ne dulje od 67. godine

 života.

 (4) Popise i kontakte osoba koje su tijekom studija bile korisnici državne stipendije

 Ministarstva za STEM nastavničke studije i koje su, sukladno uvjetima stipendiranja,

 preuzele obvezu rada u školskoj ustanovi, Školi će, na zahtjev, dostaviti Ministarstvo.“

**Članak 2.**

U članku 20. stavak 1. mijenja se i glasi:

„

1. Za obavljanje poslova na radnom mjestu voditelja računovodstva potreban je završen sveučilišni ili stručni diplomski ili prijediplomski studij ekonomije ili sveučilišni integrirani prijediplomski i diplomski studij ekonomije **– smjer računovodstvo ili financije za sve navedene struke, odnosno** visoka ili viša stručna sprema ekonomske struke stečena prema ranijim propisima – **smjer računovodstvo ili financije. „**

**Članak 3.**

Naslov iznad članka 91. mijenja se i glasi:

„ XV. PRAVO RADNIKA UPUĆENIH NA RAD U EUROPSKE ŠKOLE ILI INOZEMSTVO „

U članku 91. stavak 1. mijenja se i glasi:

„

1. Ravnatelj je dužan odobriti neplaćeni dopust i mogućnost povratka na ugovorene poslove svakom radniku Škole koji je upućen na rad u europske škole, izabran za rad u hrvatskoj nastavi u inozemstvu ili osoba koja je izabrana za lektora hrvatskog jezika i književnosti na visokoškolskoj ustanovi u inozemstvu.“

**Članak 4.**

U članku 92. iza riječi: „ inozemstvu“ dodaju se riječi: „ ili europskoj školi,“.

**Članak 5.**

U članku 93. stavak 1. mijenja se i glasi:

„

1. Nakon prestanka rada u europskoj školi ili inozemstvu, odnosno isteka roka iz zakona, odluke, sporazuma ili ugovora o radu u europskoj školi ili inozemstvu, radnik iz članka 91. ovoga pravilnika dužan je pravodobno se vratiti na rad u Školu.“

**Članak 6.**

Ove Izmjene i dopune Pravilnika o radu stupaju na snagu osmoga dana od dana objave na oglasnoj ploči Škole.

KLASA: 600-01/24- 01/02

 URBROJ: 2103-88-01-24-02

 Daruvar, 26.03.2024.

 Predsjednik Školskog odbora

 Ivan Bralo, dipl.teolog

Na ove Izmjene i dopune Pravilnika o radu zatraženo je mišljenje Radničkog vijeća, dopis, KLASA: 600-09/24-01/01, URBROJ: 2103-88-01-24-01 od 18.03.2024. godine, primitak 18.03.2024. godine. Radničko vijeće se očitovalo, dostavilo mišljenje dana 21.03.2024. godine, da nema primjedbi.

 Ovaj Pravilnik objavljen je na oglasnoj ploči Škole dana 26.03.2024. godine.

 Ravnateljica

 Dinka Kavalir, dipl.oec.